
	[bookmark: nev]MÉHÉSZ ZSÓFIA
meheszzs016@gmail.com
Emberi Erőforrások
BSc, 7. félév
Miskolci Egyetem
Gazdaságtudományi Kar
	
[bookmark: _GoBack]






Témavezető:
	Siposné Dr. Nándori Eszter
egyetemi docens, ME GTK




Az Y és Z generáció mobilitási hajlandósága a munkaerőpiacon

Az Y és Z generáció mobilitási hajlandósága a munkaerőpiacon
A mobilitás mindig egy fontos téma volt a munkaerőpiac esetén, ezen belül is az
elvándorlás kérdése, ami hazánkat is nagy mértékben érinti.
Vannak, akik már tanulmányaik során is részt vesznek külföldi intézmények
képzésein, ezzel is megalapozva azt, hogy később talán ott helyezkedjenek el. Dolgozatom megírása során a célom összehasonlítani két fiatal generációt,
akik már tagjai a munkaerőpiacnak (vagy a Z generáció esetében készülnek belépni arra),
hogy mennyire van jelen a terveikben a költözés országhatáron belül vagy esetleg a
külföldön való tanulmányok vagy munkavállalás. Ezen belül, azt is vizsgálom, hogy
véglegesnek tekintik-e a letelepedést a választott településen vagy országban, vagy csak
ideiglenesnek. Ha az utóbbi, akkor milyen időtartamról beszélünk. 
Az eredmények segítségével pedig célom választ kapni arra, mivel lenne csökkenthető az elvándorlás.
A dolgozatomban hazai munkaerőpiaci statisztikai adatokat használtam a kutatásomhoz,
valamint készítettem kérdőíves felmérést, hogy összehasonlítási alapot kapjak. Mindezek
mellett a külföldi munkavállalási hajlandóságot vizsgálva leszűkítettem a kört két országra,
Svájcra és Németországra, ami gyakori célpont elvándorlás szempontjából, és személyes
interjúkat készítettem. Az interjú alanyok kiválasztására az úgynevezett hólabda technikát alkalmaztam. A két
generációt elvándorlásra motiváló tényezők vizsgálata, segítség lehet abban, hogy
összehasonlítsuk az itthoni helyzetet más országokkal, ezáltal javíthatunk a hazai
munkaerőpiacon, hogy maradásra késztessük a fiatalokat. Valamint a hazai adatok
összehasonlításával is megvalósulhatnak fejlesztések, ami segít csökkenteni az elvándorlást.
A kérdéseim megválaszolása után, három szempontból is javaslatot tettem, hogyan lehetne
csökkenteni az elvándorlást a fiatalok körében. Első sorban a munkaerőpiacra való kilépés
előtti szakaszban, az oktatásban valósítanék meg fejlesztéseket. Ezt egy az oktatásban
kimagaslóan teljesítő országon keresztül szemléltettem. Az oktatáson felül a munka
világában is szükség van változtatásokra. A bérezés egyensúlyba hozásán kívül, két másik
területre is kitértem, ami fejlesztést igényel a munkaerőpiacon: a munkakörnyezet, illetve a
munkakörülmények, amik nem kevésbé fontosak a fiatalabb generációk számára, mint a
pénz kérdése.



